E L Ő T ER J E S Z T É S

**Körmend város Önkormányzata Képviselő-testületének**

**2018. október 25-i ülésére**

**Tárgy: Étkezési nyersanyagnormák és térítési díjak megállapítása**

*Tisztelt Képviselő-testület!*

Az önkormányzat feladata az étkeztetési feladatok ellátása a bölcsődében, óvodában és az iskolai tanulók esetében, valamint a szociális területen is. Az élelmezési szolgáltatást a HUNGAST VITAL Kft végzi az önkormányzat területén lévő köznevelési intézményekben. Az óvodai, bölcsődei és a szociális feladatok társulás által fenntartott intézmények által kerül ellátásra.

A szolgáltatóval 2018. november 1-el új szolgáltatási szerződés került megkötésre 2 évre, amely tartalmazza az eladási árakat. A szerződés szerinti ár átlagosan 7%-al emelkedett a jelenlegi eladási árhoz viszonyítva, amely vonatkozik a nyersanyagnormára és a rezsire is. A nyersanyagnorma esetében az infláció került figyelembe vételre a különböző nyersanyagok, élelmiszerek esetében, a rezsi növekedését a minimálbér, illetve a szakmai bérminimum emelése indokolja.

A térítési díjakról szóló rendelet-tervezet tartalmazza a 2018. december 1.-től alkalmazandó díjakat.

A rendelet-tervezet 2.§-a tartalmazza a Körmend és Mikrotérsége Köznevelési Intézményfenntartó Társulás által fenntartott molnaszecsődi köznevelési intézmények (tagóvoda) díjait is, amely azonos a Körmenden működő óvodák díjaival. Ezen tagóvoda esetében az Atroplusz Kft szolgáltat. Az előterjesztés 1. számú melléklete tartalmazza a jelenlegi és a tervezett emelés utáni díjakat.

A szociális étkezés a társulás által fenntartott intézményben kerül ellátásra, azonban a központi támogatás és a térítési díjból származó bevételen túl a kiadásokat az önkormányzat finanszírozza, ami indokolja a szociális ebéd, illetve az egész napos ellátás térítési díjának meghatározását. A szociális ebéd esetében a napi nyersanyagnorma és a rezsi együttesen bruttó 850 Ft/adag, míg az egész napos ellátás – napi 3 alkalom - esetében a napi nyersanyagnorma és a rezsi együttesen bruttó 1.300Ft/adag.

Kérem a Tisztelt Képviselő-testületet, hogy a rendelet-tervezetben meghatározott térítési díjakat vitassa meg és fogadja el, illetve a szociális ebéd és egész napos ellátás térítési díját határozza meg.

### Határozati javaslat

Körmend Város Önkormányzati Képviselő-testülete 2018. december 1.-étől kezdődően a szociális ebéd esetében 850Ft/adag, az egész napos ellátás – napi 3 alkalom – esetében 1.300Ft/adag összegben határozza meg a bruttó eladási árat.

**Felelős:** pénzügyi irodavezető a kiértesítésre.

**Határidő:** 2018. november 5.

Körmend, 2018. október 19.

**Bebes István**

polgármester

1. sz. melléklet

|  |  |  |  |  |
| --- | --- | --- | --- | --- |
| **Étkezési fajták** | **Nyersanyagnorma bruttó**  **Ft/adag** | **Eladási ár bruttó Ft/adag** | **Nyersanyagnorma bruttó**  **Ft/adag** | **Eladási ár bruttó Ft/adag** |
|  | **Jelenlegi** | | **2018. december 1.-től** | |
| **BÖLCSÖDE** |  |  |  |  |
| Reggeli+tízórai | 162 | 316 | 174 | 338,12 |
| Ebéd | 276 | 538 | 296 | 575,66 |
| Uzsonna | 102 | 199 | 110 | 212,93 |
| **Összesen** | **540** | **1053** | **580** | **1126,71** |
| **ÓVODA** |  |  |  |  |
| 3x-i étkezés |  |  |  |  |
| Tízórai | 118 | 223 | 126 | 238,61 |
| Ebéd | 336 | 635 | 360 | 679,45 |
| Uzsonna | 106 | 200 | 114 | 214 |
| **Összesen** | **560** | **1058** | **600** | **1132,06** |
|  |  |  |  |  |
| **ÁLTALÁNOS ISKOLA** |  |  |  |  |
| tízórai | 118 | 228 | 126 | 243,96 |
| ebéd | 340 | 656 | 364 | 702,06 |
| uzsonna | 106 | 212 | 114 | 222,56 |
| Összese 3x-i étkezés | **564** | **1092** | **604** | **1168,58** |
|  |  |  |  |  |
| **KÖZÉPISKOLA** |  |  |  |  |
| ebéd | **416** | **786** | **446** | **841,02** |

# KÖRMEND VÁROS ÖNKORMÁNYZATA KÉPVISELŐ-TESTÜLETÉNEK

**…/2018. (…./…) sz. önkormányzati rendelete**

***a gyermekintézmények étkezési térítési díjának megállapításáról szóló 33/2006. (XII. 31.) önkormányzati rendelet módosításáról***

*Körmend város Önkormányzata Képviselő-testülete az Alaptörvény 32. cikk (2) bekezdésében és gyermekek védelméről és gyámügyi igazgatásról szóló 1997. évi XXXI. törvény 151.§ (2f) bekezdésében, valamint a személyes gondoskodást nyújtó gyermekjóléti alapellátások térítési díjáról szóló 133/1997. (VII. 29.) Korm. rendeletben kapott felhatalmazás alapján eljárva a következőket rendeli el:*

1.§ Körmend város Önkormányzata Képviselő-testületének a gyermekintézmények étkezési térítési díjának megállapításáról szóló 33/2006. (XII. 31.) sz. önkormányzati rendelet- továbbiakban rendelet - 1.§-a helyébe a következő rendelkezés lép:

„1.§ A gyermekek napközbeni ellátásáért fizetendő térítési díjak intézménytípusonként az alábbiak szerint kerülnek meghatározásra a Körmend és Mikrotérsége Köznevelési Intézményfenntartó Társulás által fenntartott, valamint a Szombathelyi Tankerületi Központ által fenntartott, Körmend város közigazgatási területén működő köznevelési és gyermekjóléti közintézmények esetében:

*a.)* Bölcsőde  580,-Ft egy ellátottra

- reggeli + tízórai 174,-Ft

- ebéd 296,-Ft

- uzsonna 110,-Ft

b.) Óvoda 600,-Ft egy ellátottra

- tízórai 126,-Ft

- ebéd 360,-Ft

- uzsonna 114,.Ft

c.) Általános Iskola 604,-Ft egy ellátottra

- tízórai 126,-Ft

- ebéd 364,-Ft

- uzsonna 114,-Ft

f.) Középiskolai ebéd 446,-Ft egy ellátottra.”

2.§ A rendelet 2.§-a helyébe a következő rendelkezés lép:

„2.§ A gyermekek napközbeni ellátásáért fizetendő térítési díjak az alábbiak szerint kerülnek meghatározásra a Körmend és Mikrotérsége Köznevelési Intézményfenntartó Társulás által fenntartott molnaszecsődi köznevelési intézmény (tagóvoda) esetében:

Óvoda 600,-Ft egy ellátottra

- tízórai 126,-Ft

- ebéd 360,-Ft

- uzsonna 114,-Ft

3.§ Jelen rendelet 2018.december 1.-én lép hatályba.

Körmend, 2018. október.

|  |  |
| --- | --- |
| Bebes István sk.  polgármester | Dr. Stepics Anita sk.  jegyző |